Na temelju članka 28. Društvenog ugovora Vodovod i kanalizacija d.o.o. za javnu vodoopskrbu i odvodnju /potpuni tekst/ sa sjedištem u Karlovcu, Gažanski trg 8, direktor društva Miroslav Vukovojac, dipl.ing.stroj. raspisuje

**JAVNI NATJEČAJ**

**za zaposlenje na neodređeno vrijeme u Vodovod i kanalizacija d.o.o.**

**Radnik na poslovima očitavanja vodomjera u Podružnici Ogulin – 1 izvršitelj/ica**

Uvjeti:

* Srednja stručna sprema.
* Obvezan probni rad.

Uz pismenu prijavu na javni natječaj, kandidati su obvezni priložiti (u izvorniku ili neovjerenoj preslici):

* životopis
* dokaz o državljanstvu
* uvjerenje da se ne vodi kazneni postupak ne starije od 30 dana
* dokaz o radnom stažu i
* dokaz o stručnoj spremi.

Kandidati koji se pozivaju na pravo prednosti temeljem Zakona o hrvatskim braniteljima iz domovinskog rata i članovima njihovih obitelji (NN 121/17 i 98/19) dužni su dostaviti sve dokaze iz čl. 103. citiranog Zakona. Dokazi potrebni za ostvarivanje prava prednosti pri zapošljavanju objavljeni su na internet stranici Ministarstva hrvatskih branitelja RH:

[https://branitelji.gov.hr/UserDocsImages//MHB%20MEDVED/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/MHB%20MEDVED/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Radni odnos se zasniva na neodređeno vrijeme, uz obvezni probni rad u trajanju od šest mjeseci.

Na javni natječaj mogu se javiti osobe oba spola.

Riječi i pojmovi u ovom natječaju koji imaju rodno značenje odnose se jednako na muški i ženski rod bez obzira na to jesu li korišteni u muškom ili ženskom rodu.

Javni natječaj je objavljen na mrežnim stranicama Društva [www.vik-ka.hr](http://www.vik-ka.hr) i Hrvatskog zavoda za zapošljavanje.

Osoba koja nije podnijela pravodobnu i urednu prijavu na natječaj neće se smatrati kandidatom prijavljenim na natječaj.

O rezultatima izbora kandidati će biti pisano obaviješteni u roku od 30 dana od završetka natječaja.

Urednom prijavom smatra se prijava koja sadrži svu potrebnu dokumentaciju navedenu u natječaju i koja je pristigla na adresu tvrtke zaključno s datumom 10.10.2025. godine.

Prijave na natječaj s prilozima dostavljaju se na adresu Vodovod i kanalizacija d.o.o., Gažanski trg 8, 47 000 Karlovac sa naznakom »Natječaj za radnika na poslovima očitavanja vodomjera u Podružnici Ogulin – ne otvaraj».

Vodovod i kanalizacija d.o.o. Karlovac zadržava pravo poništiti javni natječaj u bilo kojem trenutku ne navodeći razloge poništenja.

Direktor:

Miroslav Vukovojac, dipl.ing.stroj.